                                                              ZAPISNIK

46. sjednice Vijeća Gradske četvrti Trnje, koja je održana  29. rujna 2020. u Područnom uredu Trnje, Ulica grada Vukovara 56a, dvorana – IV. kat, s početkom u 18,00 sati.


Nazočni članovi Vijeća: Ismar Avdagić, Mato Bartoluci, Vladimir Dimić, Almasa Filipović, Iva Ivšić, Krešimir Končić, Šime Kovač, Pero Kovačević, Vedran Mihelčić, Mladen Perica, Nenad Predovan, Rudolf Pristovnik, Zlatko Ribarić i Srećko Šuk.
Ne nazočni članovi Vijeća: Hano Uzeirbegović.
Ostali nazočni: 
· iz Zavoda za prostorno uređenje Grada Zagreba: Tena Žic (planer suradnik), Branko Kosić-Vukšić (dipl.pravnik), Sanja Šerbetić Tunjić (savjetnica ravnatelja);
· iz Gradskog ureda za strategijsko planiranje i razvoj Grada: Novela Rimac Ferenčak (pomoćnica pročelnice) i Hrvoje Babić (stručni suradnik);
· predsjednici Vijeća Mjesnih odbora Staro Trnje i Trnjanska Savica, Boris Dobrilović i Ante Gracin;
· Martina Jakovina - v.d. voditeljice Područnog odsjeka Trnje (Trnje) i Daniela Vuković - djelatnica Područnog odsjeka Trnje (Trnje).

Predsjednik	utvrđuje da je na sjednici nazočno 14 članova Vijeća od 15 te Vijeće može pravovaljano raspravljati i odlučivati, otvara 46. sjednicu Vijeća.


Predsjednik	otvora  raspravu o zapisniku 45. sjednice Vijeća.
Predsjednik	zaključuje raspravu i daje na glasovanje prihvaćanje zapisnika.
Vijeće 		je jednoglasno prihvatilo zapisnik 45. sjednice.


Predsjednik	otvara raspravu o predloženom dnevnom redu. Predlaže da se 2. točka dnevnog reda – izmjena Plana komunalnih aktivnosti Gradske četvrti Trnje za 2020., skine s dnevnog reda. Član Vijeća Pero Kovačević informira prisutne o visini sredstava potrebnih za odvodnju na Kninskom trgu, smatra da su radovi precijenjeni te predlaže odustajanje od navedene akcije.
Predsjednik	zaključuje raspravu. 
Vijeće je jednoglasno podržalo prijedlog da se 2. točka makne s dnevnog reda.
Predsjednik	daje na glasovanje izmijenjeni dnevni red.
Vijeće 		je jednoglasno prihvatilo sljedeći


DNEVNI RED:

1.	Program za izradu izmjena i dopuna UPU Staro Trnje, Savica za zonu Prisavlje – Ulica 
	V. Ruždjaka, planirana Strojarska – informacija Gradskog ureda za strategijsko 
	planiranje i razvoj Grada,
2.	Zaključak o korištenju sredstava s pozicije 3821 „Kapitalne donacije neprofitnim 
	organizacijama“ – Župa sv. Terezije od djeteta Isusa,
3. 	Zaključak o davanju mišljenja o postavljanju hranilišta na javnim površinama – Hvarska 	ulica 8b,
4.	Zaključak o davanju mišljenja o pritužbi Sunčane Podhraški – buka s igrališta na 	Kninskom trgu,
5.	Zaključak o davanju mišljenja o Nacrtu prijedloga odluke o davanju u zakup i na drugo 
	korištenje površina javne namjene,
6.	Zaključak o davanju mišljenja o Prijedlogu odluke o izmjeni Odluke o granicama 
	područja i sjedištima gradskih četvrti i Prijedlogu odluke o izmjenama i dopuni Odluke 
	o osnivanju mjesnih odbora na području Grada Zagreba,
7.	Zaključak o davanju mišljenja o Nacrtu prijedloga odluke o izradi Urbanističkog plana 
	uređenja Vlaška-Šubićeva-Martićeva-Derenčinova,
8.	Zaključak o davanju mišljenja o Nacrtu prijedloga odluke o izmjenama i dopunama 
	Odluke o donošenju Detaljnog plana uređenja stambenog naselja na lokaciji Sopnica-
	Jelkovec,
9.	Pitanja i prijedlozi.	


Ad 1.	Program za izradu izmjena i dopuna UPU Staro Trnje, Savica za zonu Prisavlje – 	Ulica V. Ruždjaka, planirana Strojarska – informacija Gradskog ureda za 	strategijsko planiranje i razvoj Grada,

Predsjednik	pozdravlja prisutne te zahvaljuje na dolasku predstavnicima Zavoda za prostorno uređenje Grada Zagreba, predstavnicima Gradskog ureda za strategijsko planiranje i razvoj Grada i predsjednicima Vijeća Mjesnih odbora Staro Trnje i Trnjanska Savica. Podsjeća prisutne da su Vijeće Gradske četvrti Trnje i Vijeća Mjesnih odbora na svojim sjednicama već razmatrala dostavljeni Prijedlog programa. Vijeće Gradske četvrti Trnje i Vijeće Mjesnog odbora Staro Trnje već su dali svoja negativna mišljenja, dok je Vijeće Mjesnog odbora Trnjanska Savica zatražilo održavanje prezentacije, nakon čega će dati svoje mišljenje o Prijedlogu programa. Predsjednik moli predstavnike Zavoda i Gradskog ureda da prisutnima prezentiraju Prijedlog programa, te poziva prisutne da se nakon završene prezentacije uključe u raspravu.

U raspravi sudjeluju: Srećko Šuk, Iva Ivšić, Krešimir Končić, Boris Dobrilović, Vladimir Dimić i Šime Kovač. 

Predsjednik 	nakon zaključene rasprave konstatira da će nadležni Zavod i Gradski ured održati prezentaciju za Vijeća Mjesnih odbora Staro Trnje i Trnjanska Savica. Iz rasprave se zaključuje da Vijeće smatra da Prijedlog programa nije u interesu građana. U slučaju realizacije istog došlo bi do zagušenja tog dijela Grada te do narušavanja kvalitete življenja. 

Zaključeno  je da Vijeće Gradske četvrti Trnje ostaje pri negativnom mišljenju o Prijedlogu programa za izradu izmjena i dopuna Urbanističkog plana uređenja Staro Trnje, Savica za zonu Prisavlje – Ulica V. Ruždjaka, planirana Strojarska.

Predsjednik određuje kratku stanku u trajanju od 5 minuta u 18,45.

Predsjednik nastavlja s vođenjem sjednice u 18,50.






Ad 2.	Zaključak o korištenju sredstava s pozicije 3821 „Kapitalne donacije neprofitnim 
	organizacijama“ – Župa sv. Terezije od djeteta Isusa,

Predsjednik	daje uvodno obrazloženje te otvara raspravu.
U raspravi sudjeluju: Iva Ivšić i Vladimir Dimić.
Predsjednik 	zaključio je raspravu i dao na glasovanje prijedlog zaključka.
Vijeće je većinom glasova (8 „ZA“ i 6 „SUZDRŽANA“) donijelo



Z A K L J U Č A K
o korištenju sredstava s pozicije 3821 „Kapitalne donacije neprofitnim organizacijama“

1. Vijeće Gradske četvrti Trnje odobrava isplatu sredstava s pozicije 3821 „Kapitalne donacije neprofitnim organizacijama“ u iznosu od 80.000,00 kuna.
2. Sredstva su namijenjena za nabavu drvenih klupa za potrebe Župe sv. Terezije od djeteta Isusa, Zagreb, Miramarska cesta 92.
3. Sredstva u iznosu od 80.000,00 kuna biti će uplaćena u korist  tvrtke Kalegno d.o.o., Ulica Seljine Brigade 49, Staro Čiče, 10410 Velika Gorica, IBAN:HR1823600001102546569, sukladno ponudi broj 40/20 od 3. srpnja 2020.	
4. Ovaj zaključak dostavlja se Gradskom uredu za mjesnu samoupravu.


Ad 3.	Zaključak o davanju mišljenja o postavljanju hranilišta na javnim površinama – Hvarska ulica 8b,

Predsjednik	daje uvodno obrazloženje te otvara raspravu.
Predsjednik	zaključio je raspravu i dao na glasovanje prijedlog zaključka.
Vijeće je većinom glasova (11 „ZA“ i 3 „SUZDRŽANA“) donijelo

Z A K LJ U Č A K
o davanju mišljenja o postavljanju hranilišta na javnim površinama - Hvarska ulica 8b

1. Vijeće Gradske četvrti Trnje daje pozitivno mišljenje o postavljanju hranilišta za mačke na javnim površinama - Hvarska ulica k.br.8b (Udruga za zaštitu životinja „S.O.S. ZA MACE“).

1. Sastavni dio ovog zaključka je zaključak Vijeća Mjesnog odbora Sigečica od 21.rujna 2020., sa 42. sjednice Vijeća.

1. Ovaj se Zaključak dostavlja Gradskom uredu za poljoprivredu i šumarstvo.

Zaključak Vijeća Mjesnog odbora Sigečica u prilogu.


Ad 4.	Zaključak o davanju mišljenja o pritužbi Sunčane Podhraški – buka s igrališta na 	Kninskom trgu,

Predsjednik	daje uvodno obrazloženje te otvara raspravu.
U raspravi sudjeluje Pero Kovačević.
Predsjednik	zaključio je raspravu i dao na glasovanje prijedlog zaključka.
Vijeće je većinom glasova (13 „ZA“ i 1 „SUZDRŽAN“) donijelo


Z A K LJ U Č A K
o davanju mišljenja o pritužbi Sunčane Podhraški - buka s igrališta na Kninskom trgu

1. Vijeće Gradske četvrti Trnje suglasno je sa zaključkom i pripadajućim očitovanjem VMO Vrbik.

2. Sastavni dio ovog zaključka je zaključak i očitovanje Vijeća Mjesnog odbora Vrbik od 23.rujna 2020., sa 40. sjednice Vijeća.

3. Ovaj se Zaključak dostavlja Odboru za predstavke i pritužbe, Ulica sv.Ćirila i Metoda 5.

Zaključak Vijeća Mjesnog odbora Vrbik u prilogu.


Ad 5.	Zaključak o davanju mišljenja o Nacrtu prijedloga odluke o davanju u zakup i na drugo korištenje površina javne namjene,

Predsjednik	daje uvodno obrazloženje te otvara raspravu.
U raspravi sudjeluje: Mladen Perica.
Predsjednik	zaključio je raspravu i dao na glasovanje prijedlog zaključka.
Vijeće nije donijelo zaključak (1 „ZA“, 8 „PROTIV“ i 5 „SUZDRŽANA“).


Ad 6.	Zaključak o davanju mišljenja o Prijedlogu odluke o izmjeni Odluke o granicama 
	područja i sjedištima gradskih četvrti i Prijedlogu odluke o izmjenama i dopuni Odluke o osnivanju mjesnih odbora na području Grada Zagreba, 

Predsjednik	daje uvodno obrazloženje te otvara raspravu.
U raspravi sudjeluje: Krešimir Končić.
Predsjednik	zaključio je raspravu i dao na glasovanje prijedlog zaključka.
Vijeće nije donijelo zaključak (2 „ZA“, 3 „PROTIV“ i 9 „SUZDRŽANA“).


Ad 7.	Zaključak o davanju mišljenja o Nacrtu prijedloga odluke o izradi Urbanističkog plana uređenja Vlaška-Šubićeva-Martićeva-Derenčinova,

Predsjednik	daje uvodno obrazloženje te otvara raspravu.
Predsjednik	zaključio je raspravu i dao na glasovanje prijedlog zaključka.
Vijeće je jednoglasno donijelo


ZAKLJUČAK
o davanju mišljenja o Nacrtu prijedloga odluke o izradi Urbanističkog plana uređenja Vlaška-Šubićeva-Martićeva-Derenčinova

1. Vijeće Gradske četvrti Trnje prima na znanje Nacrt prijedloga odluke o izradi Urbanističkog plana uređenja Vlaška-Šubićeva-Martićeva-Derenčinova.

1. Ovaj zaključak se upućuje Gradskom uredu za strategijsko planiranje i razvoj Grada, Sektoru za prostorno i urbanističko planiranje, Republike Austrije 18.


Ad 8. 	Zaključak o davanju mišljenja o Nacrtu prijedloga odluke o izmjenama i dopunama Odluke o donošenju Detaljnog plana uređenja stambenog naselja na lokaciji Sopnica-Jelkovec,

Predsjednik	daje uvodno obrazloženje te otvara raspravu.
U raspravi sudjeluje: Krešimir Končić.
Predsjednik	zaključio je raspravu i dao na glasovanje prijedlog zaključka.

Vijeće je većinom glasova (13 „ZA“ i 1 „PROTIV“) donijelo

ZAKLJUČAK
o davanju mišljenja o Nacrtu prijedloga odluke o izmjenama i dopunama Odluke o donošenju Detaljnog plana uređenja stambenog naselja na lokaciji Sopnica-Jelkovec

1.	Vijeće Gradske četvrti Trnje prima na znanje o Nacrt prijedloga odluke o izmjenama i 
	dopunama Odluke o donošenju Detaljnog plana uređenja stambenog naselja na lokaciji 
	Sopnica-Jelkovec.

2.	Ovaj zaključak se upućuje Gradskom uredu za strategijsko planiranje i razvoj Grada, 
	Sektoru za prostorno i urbanističko planiranje, Republike Austrije 18.


Ad 9. 	Pitanja i prijedlozi.


Predsjednik obavještava prisutne da su Radne skupine do 29. rujna obišle 105 od 168 lokacija na kojima je prijavljena šteta od poplave te da će sve lokacije biti obrađene u zadanom roku. Također obavještava prisutne da će iz pričuve Grada građanima biti isplaćena naknada dijela štete.  Zahvaljuje članovima Radnih skupina na uloženom trudu te posebno pohvaljuje angažiranost Srećka Šuka, Ive Ivšić i Matee Džaje.


Krešimir Končić obavještava prisutne da je 25. rujna 2020. gradonačelnik Vukovara Ivan Penava uručio plaketu grada Vukovara Klubu veterana 148. brigade HV-a,  koji su prvi pokrenuli akciju „I reći ću vam samo još jednu stvar zapamtite Vukovar“. 

Srećko Šuk i Iva Ivšić upozoravaju na problem odbijanja obilježavanja pješačkog prijelaza na području Mjesnog odbora Staro Trnje. Vijeće MO Staro Trnje u više navrata je tražilo obilježavanje istog u ulici Trnjanski nasip, na dijelu gdje stepenice  vode na Savski nasip. 
Nadležni Gradski ured dao je negativan odgovor na traženje Vijeća Mjesnog odbora. Smatraju da bi se bez obzira na činjenicu da ne postoji nogostup pješački prijelaz trebao iscrtati kako bi se povećala sigurnost prelaska ceste. Smatraju da bi Vijeće trebalo podržati prijedlog Vijeća Mjesnog odbora Staro Trnje.


Pero Kovačević traži da se Gradskom uredu za sport i mlade proslijedi njegovo pitanje u svezi nezakonitog  i ilegalnog korištenja Dvorane na Kninskom trgu. 
Predsjednik konstatira da Vijeće podržavanja postavljanje pitanja te da će ono biti proslijeđeno Gradskom uredu za sport i mlade.


Vedrana Mihelčića zanima zašto je na dječjem igralištu istočno od Ulice Zvonimira Rogoza, MO Trnjanska Savica,  velika sprava zamijenjena manjom dječjom spravom. Naglašava da Vijeće Mjesnog odbora nije tražilo niti odobrilo tu zamjenu, te da su korisnici igrališta nezadovoljni takvim postupkom.

Predsjednik zaključuje sjednicu.
Sjednica je završila u 19,40 sati.


KLASA: 026-02/20-001/219
URBROJ: 251-06-11-17-20-5
Zagreb, 29. rujna 2020.




[bookmark: _GoBack]ZAPISNIK IZRADILA:                                                                    PREDSJEDNIK
Daniela Vuković, v.r.                                                                    Vijeća Gradske četvrti Trnje
	 					           	                   Prof.dr.sc. Mato Bartoluci, v.r.


















[image: ]


[image: ]



[image: ]



[image: ]


6

image3.emf

image4.emf

image1.emf

image2.emf

